**ابوالقاسم علی گرگانی** (پیدائش: 380ھ/990ء — وفات: 450ھ/ 1058ء) ایرانی صوفی بزرگ تھے جو ایران کے شہرگرگان میں پیدا ہوئے۔ وہ علوم فلکیات اور ریاضی میں بھی ماہر تھے۔ یہ ابو عثمان مغربی سے بھی علم حاصل کیا۔

نام و کنیت
----------

آپ کا اسم مبارک علی بن عبد اللہ اور کنیت ابوالقاسم ہے۔

باطنی نسبت
----------

آپ کو فیض باطنی شیخ ابوالحسن خرقانی سے اور تین واسطہ سے سید الطائفہ جنید بغدادی سے ہے۔ اپنے وقت میں بے نظیر و بے بدل اور مرجع کل تھے اور مریدوں کے واقعہ کے کشف میں یدِ طولیٰ رکھتے تھے۔

اویسی نسبت
----------

آپ اویسی تھے : خواجہ محمد پارسا لکھتے ہیں کہ بعض اولیا ایسے ہین جنہیں ظاہرا پیر کی ضرورت نہیں ہوتی چونکہ انھیں براہ راست رسول کی روحانیت تربیت کرتی ہے جیسے اویس قرنی کی تربیت فرما ئی ایسے بزرگ اویسی کہلا تے ہیں۔بہت سے مشائخ طریقت کو شروع شروع میں اس مقام کی طرف توجہ رہے ہے چنانچہ شیخ بزرگوار ابو القا سم گرگانی طوسی اور نجم الدین کبریٰ کے سلسلے کے مشائخ جن کا سلسلہ آپ سے ملتا ہے ابتدا ء میں ہمیشہ اویس اویس کہا کر تے تھے۔(رسالہ قدسیہ، ص 131)

کرامات
------

قطب دوراں داتا گنج بخش ہجویری لاہوری فرماتے ہیں! کہ مجھے ایک واقعہ پیش آیا جس کے حل کا طریقہ دشوار ہوا۔ میں شیخ ابوالقاسم گرگانی کی زیارت کے ارادے سے طوس میں پہنچا اور آپ کو مسجد میں اپنے حجرے کے اندر تنہا پایا۔ آپ اس وقت بعینہ میرے واقعہ کو ایک ستون سے ارشاد فرما رہے تھے۔ میں نے عرض کیا اے شیخ! آپ گفتگو کس سے کر رہے ہیں؟ فرمایا: اے لڑکے! اللہ تعالیٰ نے اس وقت اس ستون کو میرے ساتھ گویا کر دیا کہ اس نے مجھ سے سوال کیا جس کا میں جواب دے رہا ہوں۔

تعلیمات
-------

درویش کی ضرورت : میں نے یعنی علی بن عثمان ّ(جلا لی ) نے شیخ ابو القاسم گرگانی سے مقام طوس میں سوا ل کیا کہ درویش کو کم ازکم کیا چیز لازم ہے جس سے اس کے ناموں کے ساتھ نام فقر موزوں ہو سکے فرمایا تین چیزیں کم ازکم ضروی ہی اول یہ کہ وہ اپنی کمبل پر پیوند خود لگائے تو یہ سمجھے کہ پیوند کس طرح موزوں رہے گا اور اسے کس طرح کمبل پر چسپاں کرے۔دوسری یہ ہے کہ (دل کی آواز اور عوام کی بات )سن سکے اور اس کی حقیقت کو سمجھنے کی اہلیت رکھے۔تیسری یہ کہ فقیر کا کوئی قدم زمین پر بے کا ر نہ پڑے

وصال
----

سفینۃ الاولیاء میں آپ کا سنہ وفات (23 صفر) 450ھ لکھا ہے۔۔

حوالہ جات
---------

1. ↑  قرون وسطیٰ کی اسلام تہزیب، جوزف میری
2. ↑  کشف المحجوب، صفحہ 141
3. ↑  نفحات الانس، صفحہ 343،عبد الرحمن جامی، شبیر برادرز اردو بازار لاہور
4. ↑  تاریخ مشائخِ نقشبندیہ، صفحہ189،محمد عبد الرسول للہی، زاویہ پبلیکیشنز لاہور

| * د
* ب
* ت
سلسلہ نقشبندیہ طاہریہ |
| --- |
| 
* محمد صلی اللہ علیہ و آلہ و سلم
* سیدناابوبکر صدیق
* سلمان فارسی
* قاسم بن محمد بن ابی بکر
* جعفر الصادق
* بایزید بسطامی
* ابوالحسن خرقانی
* خواجہ ابو القاسم گرگانی
* ابو علی فارمدی
* ابو یوسف ہمدانی
* عبدالخالق غجدوانی
* محمد عارف ریوگری
* محمود انجیر فغنوی
* عزیزان علی رامتینی
* محمد بابا سماسی
* امیر کلال سید شمس الدین
* خواجہ شاہ بہاؤ الدین نقشبند بخاری
* علاؤالدین عطار
* یعقوب چرخی
* عبید اللہ احرار
* محمد زاہد وخشی
* درویش محمد
* خواجہ محمد امکنگی
* خواجہ محمد باقی باللہ
* مجدد الف ثانی شیخ احمد سرہندی
* محمد معصوم فاروقی
* سیف الدین فاروقی
* حافظ محمد محسن دہلوی
* سید نور محمد بدایونی
* مظہر جان جاناں
* شاہ غلام علی دہلوی
* شاہ ابو سعید
* احمد سعید فاروقی
* خواجہ دوست محمد قندھاری
* محمد عثمان دامانی
* محمد لعل شاہ ہمدانی
* محمد سراج الدین
* پیر فضل علی قریشی
* محمد عبدالغفار المعروف پیر مٹھا
* اللہ بخش عباسی المعروف سوہنا سائیں
* حمد طاہر عباسی المعروف محبوب سجن سائیں

 |  |
| ذریعہ: اصلاح المسلمین: سلسلہ |